Diari Oficial de la Generalitat Valenciana


Sumari del DOGV 3137, del 05-12-1997 (1997/3474)

Informació pública de la Modificació Puntual 1/1997 del Pla General d'Ordenació Urbana de Sagunt i document d'homologació del PGOU en l'entorn de la dita modificació. SUNP-2. Expedient 5/97.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3137

Data del DOGV
:   05-12-1997

Secció del DOGV
:   ALTRES ANUNCIS - ORDENAMENT DEL TERRITORI I URBANISME

Número del document
:   1997/3474


Organisme emissor
:   Ajuntament de Sagunt

Tipus de document
:   Anunci

Informació pública de la Modificació Puntual 1/1997 del Pla General d'Ordenació Urbana de Sagunt i document d'homologació del PGOU en l'entorn de la dita modificació. SUNP-2. Expedient 5/97. [97/3474]
  
Que el Ple de la corporació municipal, en sessió extraordinària del dia 17 d'octubre de 1997, va adoptar, entre altres, el següent acord:
  
Modificació Puntual 1/1997 del Pla General d'Ordenació Urbana de Sagunt i document d'homologació del PGOU en l'entorn de la dita modificació. SUNP-2. Expedient 5/97.
  
Vist que el Ple de la corporació municipal, en sessió de 25 de març de 1997, adoptava l'acord mitjançant el qual es proposava al redactor del programa inicial, la formulació d'un nou programa que recollira la divisió del Sector SUNP-2 en dos subsectors, denominats Est i Oest, separats per la carretera de la Diputació Sagunt-Port a les Valls, amb tota una sèrie de condicions en el seu desenvolupament, que figuren expressament detallats en l'acord del Ple abans dit, particular que va ser acceptat per l'urbanitzador.
  
Vist que amb data de 22 de juliol de 1997 l'urbanitzador presenta el que ell denomina document d'homologació del dit sector, proposant la tramitació directa a càrrec d'aquest Ajuntament.
  
Vist que aquest Ajuntament, a la vista de l'anterior, ha procedit, pels serveis tècnics municipals, a la redacció d'un projecte de modificació puntual 1/1997 del Pla General d'Ordenació Urbana de Sagunt i document d'homologació del PGOU en l'entorn de la dita modificació SUNP-2.
  
Aquest nou enfocament que ara es presenta per a la seua aprovació per la corporació permet dur a terme directament la modificació del planejament, la qual cosa facultaria per a poder dur a terme l'expropiació dels terrenys del vial internuclis que estan afectats, per al cas que no hi hagen iniciatives de programa que permeteren l'obtenció per una altra via.
  
Atés que els articles 55 i 38 de la Llei de la Generalitat Valenciana, Reguladora de l'Activitat Urbanística estableixen el tràmit i procediment per a la modificació dels plans generals d'ordenació, es formulen sobre això els següents aclariments i precisions:
  
Pel que fa a les determinacions de l'article 38 de la llei, cal dir el següent:
  
1) Que s'han tingut contactes amb els col·lectius ciutadans particularment afectats l'opinió dels quals ja s'indica en la documentació del programa inicial.
  
Que no s'han dut a terme negociacions i consultes amb els municipis confrontants ja que les competències i béns demanials respectius no resulten afectats.
  
Que els dos subsectors són dividits per la carretera provincial, tram Sagunt- Port a les Valls, el traçat i les determinacions dels quals el projecte modificat respecta. No obstant això, se sol·licitarà del dit ens provincial l'informe exigit en l'apartat B) de l'article en qüestió.
  
L'Ajuntament, en la fase de la informació pública, intentarà tramitar el concert amb la conselleria competent en urbanisme, establit en l'esmentat article.
  
2) El present document haurà de ser sotmés a informació pública per un període mínim de tres
  
mesos, anunciada en el Diari Oficial de la Generalitat Valenciana i en un diari no oficial d'àmplia difusió a la localitat. Durant aquesta, el projecte diligenciat del pla haurà d'estar dipositat, per a la seua consulta pública, en l'Ajuntament.
  
També hauran de sol·licitar-se informes dels distints departaments i òrgans competents de les administracions exigits per la legislació reguladora de les seues respectives competències, excepte que ja s'hagueren aconseguit previs acords interadministratius, sent preceptiu l'informe de les conselleries competents en matèria d'educació i sanitat.
  
Dictamen dels municipis confrontants a aquell que promoga el Pla General o, si el pla és promogut per administració no municipal, de tots els ajuntaments afectats, els quals, com es diu anteriorment, no estan afectats.
  
Pel que fa a les determinacions de l'article 55 de la llei, cal dir el següent:
  
a) Que la modificació que es tramita no afecta el sòl no urbanitzable.
  
b) Que no augmenta l'aprofitament lucratiu privat dels terrenys ni es desafecta el sòl de destinació pública, motiu pel qual no pertoca l'augment de dotacions públiques.
  
c) La modificació que es tramita no comporta una diferent qualificació o ús de destinació pública del sòl de les zones verdes i espais lliures previst inicialment.
  
No li és tampoc d'aplicació el cas dels punts 5, 6 i 7 de l'article 55 de la dita llei.
  
Atés que l'article 35 de la Llei Reguladora de l'Activitat Urbanística estableix que "correspon als municipis elaborar o revisar els seus respectius plans generals...".
  
A la vista de tot el que s'ha exposat, de conformitat amb el dictamen de la Comissió d'Urbanisme, el Ple de l'Ajuntament, per 20 vots a favor, del PP, CIPS, Grup Mixt, UPV i PSOE, i 3 vots en contra de EU-Els Verds, acorda:
  
Primer
  
Sotmetre al tràmit d' informació pública pel període d'un mes, anunciat en el Diari Oficial de la Generalitat Valenciana i en un diari no oficial d'àmplia difusió a la localitat, el Projecte de Modificació Puntual 1/1997 del Pla General d'Ordenació Urbana de Sagunt i document d'homologació del PGOU en l'entorn de la dita modificació SUNP-2, de data 13 d'octubre de 1997, que ha sigut redactat pels serveis tècnics municipals. El dit projecte es troba dipositat en l'Ajuntament de Sagunt, Departament d'Urbanisme, per a la seua consulta pública.
  
Segon
  
Sol·licitar informes de la Diputació Provincial i Conselleria d'Obres Públiques, Urbanisme i Transports, així com informes de les conselleries competents en matèria d'educació i sanitat.
  
Tercer
  
No dur a terme la sol·licitud dels municipis confrontants per no considerar-los afectats per aquesta modificació.
  
Quart
  
Reiterar-se en els compromisos adquirits per l'Ajuntament en el seu acord de data 25 de març de 1997, que figuren en la memòria del projecte.
  
La qual cosa se sotmet a informació pública durant el termini d'un mes, tal com determina l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.